8. การจัดการ

(1) โครงสร้างการจัดการ

1.1 โครงสร้างกรรมการบริษัท ประกอบด้วยคณะกรรมการ 3 คณะ ได้แก่

  1.1.1 คณะกรรมการบริษัท มีขอบเขตอำนาจหน้าที่ ดังนี้

  1. การบุคคล

  1.1 การวางระเบียบข้อบังคับการพนักงานของบริษัท

1.2 การแต่งตั้ง, ถอดถอน, โยกย้าย และลงโทษพนักงานระดับ

กรรมการบริหาร และประธานเจ้าหน้าที่บริหาร

1.3 การประเมินผลและพิจารณาความดีความชอบของพนักงานระดับ

ประธานเจ้าหน้าที่บริหาร

. 2. การเงิน

2.1 อนุมัติงบประมาณประจำปีขั้นสุดท้าย

3. การบริหารทั่วไป

3.1 กำหนดแนวทางและนโยบายในการดำเนินงานของบริษัท

3.2 กำหนดโครงสร้างการบริหารงานของบริษัท

3.3 กำหนดหน้าที่ของคณะกรรมการบริหาร และประธานเจ้าหน้าที่บริหาร

องค์ประกอบและการแต่งตั้งและถอดถอนคณะกรรมการบริษัท ได้ดำเนินการให้เป็นไปตาม พรบ.
มหาชน โดยถือมติผู้ถือหุ้นในการลงคะแนนเสียงในการแต่งตั้งและถอดถอนกรรมการ
จำนวนกรรมการสูงสุด ไม่เกิน 15 ท่าน การกำหนดสัดส่วนกรรมการที่เป็นตัวแทนผู้ถือหุ้นแต่ละกลุ่ม
(ปัจจุบันไม่มี)

  1.1.2 คณะกรรมการผู้มีอำนาจบริหาร มีขอบเขตอำนาจหน้าที่ ดังนี้

1. การบุคคล

1.1 ร่วมวางระเบียบข้อบังคับการพนักงานของบริษัท เพื่อให้คณะกรรมการ

บริษัท พิจารณาขั้นตอนสุดท้าย

1.2 ปรับปรุงหรือเปลี่ยนแปลง ระเบียบ ข้อบังคับการพนักงานของบริษัท

1.3 กำหนดระเบียบและวิธีปฏิบัติ

1.4 การแต่งตั้ง, ถอดถอน, โยกย้าย และลงโทษพนักงานระดับ

ผู้อำนวยการฝ่าย, ผู้จัดการ, หัวหน้าส่วนลงไป

1.5 พิจารณาเพื่อเพิ่มเติมหรือปรับปรุงเปลี่ยนแปลงสวัสดิการของบริษัท

1.6 การประเมินคุณภาพ และปริมาณคนในสังกัดให้สอดคล้องกับการ

ดำเนินงาน

1.7 การประเมินผลและพิจารณาความดีความชอบของพนักงานระดับ

  ผู้อำนวยการฝ่าย , ผู้จัดการฝ่าย

  2. การบัญชี

2.1 อนุมัตินโยบายทางบัญชีขั้นสุดท้าย

2.2 การอนุมัติผู้ลงนามในเอกสารทางการเงิน

3. การเงิน

3.1 ปรับปรุงหรือเปลี่ยนแปลงงบประมาณ ไม่เกินข้อจำกัด ของงบประมาณ

ที่ได้รับอนุมัติ

3.2 อนุมัติค่าใช้จ่ายและใช้งบลงทุนนอกงบประมาณ

4. การบริหารทั่วไป

4.1 การกำหนดแนวทางและนโยบายในการดำเนินงานของคณะกรรมการ

จัดการ

4.2 การพบเพื่อชี้แจงต่อบุคคลภายนอกการให้ข้อมูลแก่บุคคลภายนอกเป็น

กรณีพิเศษ

  1.1.3 คณะกรรมการตรวจสอบ มีขอบเขตอำนาจหน้าที่ ดังนี้

1. สอบทานให้บริษัทมีการรายงานทางการเงินอย่างถูกต้องและเพียงพอ

2. สอบทานให้บริษัทมีระบบควบคุมภายใน (internal control) และระบบการตรวจสอบภายใน
(internal audit) ที่เหมาะสมและมีประสิทธิผล
และพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้าหน่วยงานตรวจสอบภายใน
หรือหน่วยงานอื่นใดที่รับผิดชอบเกี่ยวกับการตรวจสอบภายใน

3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4. พิจารณาเสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
และเสนอค่าตอบแทนของบุคคลดังกล่าว
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้เป็นไปตามกฎหมายและข้อกำหนดของตลาดหลักทรัพย์
ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6. จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบ โดยต้องประกอบด้วยข้อมูล
อย่างน้อย ดังต่อไปนี้

(ก) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

  (ข) ความเห็นเกี่ยวกับความเพียงพอของระบบควบคุมภายในของบริษัท

(ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์ และ
ตลาดหลักทรัพย์ ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  (ง) ความเห็นเกี่ยวกับความเหมาะสมของผู้สอบบัญชี

  (จ) ความเห็นเกี่ยวกับรายการที่อาจมีความขัดแย้งทางผลประโยชน์

(ฉ) จำนวนการประชุมคณะกรรมการตรวจสอบ
และการเข้าร่วมประชุมของคณะกรรมการตรวจสอบแต่ละท่าน

(ช) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร

(ซ) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.
ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

  1.2 รายชื่อกรรมการและตำแหน่งหน้าที่

1.2.1 รายชื่อและตำแหน่งหน้าที่ของคณะกรรมการบริษัท

+---+-----------------------+-----------------------------------------+
|   |  รายชื่อ                | ตำแหน่งหน้าที่                              |
+---+-----------------------+-----------------------------------------+
| 1 | นายสุรินทร์ โตทับเที่ยง     | ประธานกรรมการและผู้มีอำนาจลงนามผูกพันบริษัท    |
| . |                       |                                         |
+---+-----------------------+-----------------------------------------+
| 2 | นายสลิล โตทับเที่ยง       | ปร                                      |
| . |                       | ะธานเจ้าหน้าที่บริหารและผู้มีอำนาจลงนามผูกพันบริษัท |
+---+-----------------------+-----------------------------------------+
| 3 | นางชุติมา โตทับเที่ยง      | กรรมการและผู้มีอำนาจลงนามผูกพันบริษัท          |
| . |                       |                                         |
+---+-----------------------+-----------------------------------------+
| 4 | พล.ต.อ.ชาญ รัตนธรรม    | กรรมการอิสระและประธานกรรมการตรวจสอบ      |
| . |                       |                                         |
+---+-----------------------+-----------------------------------------+
| 5 | ม.ร.ว.ถนัดศรี สวัสดิวัตน์   | กรรมการอิสระและกรรมการตรวจสอบ            |
| . |                       |                                         |
+---+-----------------------+-----------------------------------------+
| 6 | นางสมศรี วิกสิตพณิช       | กรรมการอิสระและกรรมการตรวจสอบ            |
| . |                       |                                         |
+---+-----------------------+-----------------------------------------+
| 7 | นายวารินทร์ ตัณฑ์ศุภศิริ     | กรรมการ                                 |
| . |                       |                                         |
+---+-----------------------+-----------------------------------------+
| 8 | นายไกรสิน โตทับเที่ยง     | กรรมการ                                 |
| . |                       |                                         |
+---+-----------------------+-----------------------------------------+
| 9 | นายทวีศักดิ์ นารายณ์ประทาน | กรรมการ                                 |
| . |                       |                                         |
+---+-----------------------+-----------------------------------------+

1.2.2 รายชื่อและตำแหน่งหน้าที่ของคณะกรรมการผู้มีอำนาจบริหาร

รายชื่อ ตำแหน่งหน้าที่

1. นายสุรินทร์ โตทับเที่ยง ประธานกรรมการ

2. นายสลิล โตทับเที่ยง ประธานเจ้าหน้าที่บริหาร

3. นางชุติมา โตทับที่ยง กรรมการผู้มีอำนาจบริหาร

  1.2.3 รายชื่อและตำแหน่งหน้าที่ของคณะกรรมการตรวจสอบ

รายชื่อ ตำแหน่งหน้าที่

1. พล.ต.อ.ชาญ รัตนธรรม ประธานกรรมการตรวจสอบ

2. ม.ร.ว.ถนัดศรี สวัสดิวัตน์ กรรมการตรวจสอบ

3. นางสมศรี วิกสิตพณิช กรรมการตรวจสอบ ( เป็นกรรมการตรวจสอบที่มี

  คุณสมบัติความรู้และประสบการณ์ในการสอบทาน

  งบการเงินของบริษัท )

1.2.4 รายชื่อเลขานุการบริษัท

- นายทวีศักดิ์ นารายณ์ประทาน

1.3 หลักเกณฑ์ในการคัดเลือกกรรมการอิสระ

1.มีกรรมการอิสระอย่างน้อยหนึ่งในสามของจำนวนกรรมการทั้งหมดของผู้ขออนุญาตแต่ต้องไม่น้อยกว่าสามคน

2. ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
บริษัทร่วม หรือนิติบุคคลที่อาจมีความขัดแย้ง
ทั้งนี้ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

3. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน หรือนิติบุคคลที่อาจมีความขัดแย้ง
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

4. ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย ในลักษณะที่เป็น
บิดามารดา คู่สมรส พี่น้อง และบุตร รวมทั้งคู่สมรสของบุตรของผู้บริหาร ผู้ถือหุ้น
รายใหญ่ผู้มีอำนาจควบคุม
หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท หรือบริษัทย่อย

5. ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง
ในลักษณะที่อาจเป็นการขัดขวางการใช้วิจารณญาณอย่างอิสระของตน
รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
ของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

6. ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย
บริษัทร่วม หรือนิติบุคคลที่อาจมีความขัดแย้งสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

7. ไม่เป็นหรือเคยเป็นผู้ให้บริการทางวิชาชีพใดๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง ทั้งนี้ในกรณีที่ผู้ให้บริการทางวิชาชีพเป็นนิติบุคคล
ให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ ผู้บริหาร หรือหุ้นส่วนผู้จัดการ
ของ
ผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

8. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท
ผู้ถือหุ้นรายใหญ่ หรือผู้ถือหุ้นซึ่งเป็นผู้มีส่วนเกี่ยวข้องกับผู้ถือหุ้นรายใหญ่ของบริษัท

9. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

  10. เป็นผู้มีความประพฤติอยู่ในศีลธรรมอันดี

4.  การประชุมคณะกรรมการบริษัท

ในปี 2554 บริษัทฯ ได้จัดประชุมคณะกรรมการบริษัท จำนวน 4 ครั้ง
และคณะกรรมการได้เข้าประชุม ตามรายละเอียดดังนี้

  --------------------------------- -------------------------------------
  รายชื่อคณะกรรมการบริษัท               จำนวนการเข้าประชุม

  1. นายสุรินทร์ โตทับเที่ยง              4/4

  2. นายสลิล โตทับเที่ยง                4/4

  3. นางชุติมา โตทับเที่ยง               4/4

  4. ม.ร.ว.ถนัดศรี สวัสดิวัตน์            4/4

  5. พล.ต.อ.ชาญ รัตนธรรม             4/4

  6. นางสมศรี วิกสิตพณิช                4/4

  7. นายวารินทร์ ตัณฑ์ศุภศิริ              4/4

  8. นายไกรสิน โตทับเที่ยง              4/4

  9. นายทวีศักดิ์ นารายณ์ประทาน          4/4
  --------------------------------- -------------------------------------

1.5 รายชื่อและตำแหน่งหน้าที่ของผู้บริหาร

รายชื่อ ตำแหน่งหน้าที่

1. นางสาวจุรี โตทับเที่ยง ผู้อำนวยการฝ่ายการเงินและบัญชี

2. นายทวีศักดิ์ นารายณ์ประทาน ผู้อำนวยการฝ่ายบริหารทั่วไป

3. นายไกรเสริม โตทับเที่ยง ผู้อำนวยการฝ่ายการตลาด

4. - ผู้อำนวยการฝ่ายกิจการต่างประเทศ

5. นายศักรินทร์ เรืองวรเวทย์ ผู้จัดการฝ่ายโรงงาน

6. นายสุเมธ อุสาหะ ผู้จัดการฝ่ายการเงินและบัญชี (สำนักงานใหญ่)

7. นางสุรีรัตน์ จิวานุพันธ์ ผู้จัดการฝ่ายการเงินและบัญชี(สำนักงานกรุงเทพฯ)

(2) การสรรหากรรมการและผู้บริหาร

วิธีการคัดเลือกบุคคลที่จะแต่งตั้งเป็นกรรมการไม่ได้ผ่านคณะกรรมการสรรหา เนื่องจากบริษัท
ผลิตภัณฑ์อาหารกว้างไพศาล จำกัด (มหาชน) มีกรรมการทั้งคณะ 9 ท่านตามกฎหมาย
และข้อบังคับที่
18 ของบริษัทฯ เมื่อครบวาระกรรมการจะต้องจับสลากออกจากตำแหน่ง 1 ใน 3
แต่มีสิทธิที่จะได้รับการแต่งตั้งให้เข้าเป็นกรรมการของบริษัทฯ อีก

(3) ค่าตอบแทนผู้บริหาร

ค่าตอบแทนผู้บริหารนี้เป็นผลประโยชน์ที่จ่ายให้แก่ผู้บริหารและกรรมการของบริษัทฯ
ประกอบด้วยค่าตอบแทนที่เป็นตัวเงิน ได้แก่ เงินเดือน ผลประโยชน์ที่เกี่ยวข้อง
และค่าตอบแทนกรรมการ รวมไปถึงผลประโยชน์ตอบแทนในรูปอื่น
ทั้งนี้ผู้บริหารของบริษัทหมายถึงบุคคลที่กำหนดตามกฎหมายว่าด้วยหลักทรัพย์และตลาดหลักทรัพย์

ค่าตอบแทนกรรมการ : บริษัทฯ ได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกับอุตสาหกรรม และอยู่ในอัตราเดียวกับปีที่ผ่านมา แต่เพียงพอ
ที่จะดึงดูดและรักษากรรมการที่มีคุณสมบัติที่ต้องการ และได้ขออนุมัติจากที่ประชุมผู้ถือหุ้นแล้ว
กรรมการที่ได้รับมอบหมายให้มีหน้าที่และความรับผิดชอบเพิ่มมากขึ้น
ได้รับค่าตอบแทนที่เหมาะสมกับหน้าที่และ
ความรับผิดชอบที่ได้รับมอบหมายเพิ่มมากขึ้น

ค่าตอบแทนผู้บริหาร : ค่าตอบแทนผู้บริหารเป็นไปตามหลักการและนโยบายที่คณะกรรมการบริษัท
กำหนดซึ่งเชื่อมโยงกับผลการดำเนินงานของบริษัทฯ และผลการดำเนินงานของผู้บริหารแต่ละท่าน

ค่าตอบแทนผู้บริหารที่สำคัญ

  ---------------------------------- ------------------ ------------------
                                     สำหรับปีสิ้นสุดวันที่ 31   
                                     ธันวาคม             

                                     2554               2553

                                     บาท                บาท

  ผลประโยชน์ระยะสั้น                    11,025,968.00      10,885,425.00

  ผลประโยชน์หลังออกจากงาน              91,100.78          - .

  รวม                                11,117,068.78      10,885,425.00
  ---------------------------------- ------------------ ------------------

จำนวนค่าตอบแทนในปี 2554 : ในปี 2554 บริษัทฯได้จ่ายค่าตอบแทนต่างๆ
ให้แก่กรรมการและผู้บริหาร มีรายละเอียดดังนี้

(3.1) ค่าตอบแทนที่เป็นตัวเงิน

  (ก) กรรมการ 9 ท่าน ในปี 2554

+-----------------------+-------------------------+--------------------+
| รายชื่อ                 | ตำแหน่ง                  | ค่าตอบแทนกรรมการ    |
|                       |                         |                    |
|                       |                         | ต่อเดือน             |
+-----------------------+-------------------------+--------------------+
| 1. นายสุรินทร์ โตทับเที่ยง  | ประธานกรรมการ           | 24,000             |
+-----------------------+-------------------------+--------------------+
| 2. นายสลิล โตทับเที่ยง    | ประธานเจ้าหน้าที่บริหาร      | 24,000             |
+-----------------------+-------------------------+--------------------+
| 3. นางชุติมา โตทับเที่ยง   | กรรมการ                 | 24,000             |
+-----------------------+-------------------------+--------------------+
| 4. พล.ต.อ.ชาญ รัตนธรรม | กรรมการอิสระ             | 24,000             |
|                       |                         |                    |
|                       | และประธานกรรมการตรวจสอบ |                    |
+-----------------------+-------------------------+--------------------+
| 5. ม.ร.ว.ถนัดศรี        | กรรมก                   | 24,000             |
| สวัสดิวัตน์               | ารอิสระและกรรมการตรวจสอบ |                    |
+-----------------------+-------------------------+--------------------+
| 6. นางสมศรี วิกสิตพณิช    | กรรมก                   | 24,000             |
|                       | ารอิสระและกรรมการตรวจสอบ |                    |
+-----------------------+-------------------------+--------------------+
| 7. นายวารินทร์ ตัณฑ์ศุภศิริ  | กรรมการ                 | 24,000             |
+-----------------------+-------------------------+--------------------+
| 8. นายไกรสิน โตทับเที่ยง  | กรรมการ                 | 24,000             |
+-----------------------+-------------------------+--------------------+
| 9. นายทวีศักดิ์           | กรรมการ                 | 24,000             |
| นารายณ์ประทาน          |                         |                    |
+-----------------------+-------------------------+--------------------+

(ข) กรรมการผู้มีอำนาจบริหารและผู้บริหาร (ไม่รวมกรรมการและกรรมการอิสระ)

+----------------------+---------+-----------+---------+--------------+
| ค่าตอบแทน             | ปี 2553  |           | ปี 2554  |              |
+----------------------+---------+-----------+---------+--------------+
|                      | จ       | จำ        | จ       | จำนวนเงินรวม  |
|                      | ำนวนราย | นวนเงินรวม | ำนวนราย |              |
|                      |         |           |         | (ล้านบาท)     |
|                      |         | (ล้านบาท)  |         |              |
+----------------------+---------+-----------+---------+--------------+
| เงินเดือน              | 26      | 5.2       | 26      | 5.2          |
+----------------------+---------+-----------+---------+--------------+
| โบนัส                 | 26      | -         | 26      | -            |
+----------------------+---------+-----------+---------+--------------+
| ค่าตอบแทนอื่น*          | 26      | -         | 26      | -            |
+----------------------+---------+-----------+---------+--------------+

(3.2) ค่าตอบแทนอื่น

-ไม่มี-

(4) การกำกับดูแลกิจการ

ที่ผ่านมาบริษัทฯ มีการปฏิบัติตามหลักการกำกับดูแลกิจการที่ดีสำหรับบริษัทจดทะเบียน
ปี 2549 ตามแนวทางที่ตลาดหลักทรัพย์แห่งประเทศไทยกำหนด

4.1 นโยบายเกี่ยวกับการกำกับดูแลกิจการ

คณะกรรมการบริษัท ได้ตระหนักถึงความสำคัญของการกำกับดูแลกิจการที่ดี เพื่อเพิ่มความโปร่งใส
เพิ่มขีดความสามารถในการแข่งขันของกิจการ และเพิ่มความเชื่อมั่นให้แก่ผู้ถือหุ้น
ผู้ลงทุนและผู้เกี่ยวข้องทุกฝ่าย จึงได้กำหนดนโยบายสนับสนุนการกำกับดูแลกิจการ
โดยครอบคลุมหลักสำคัญดังนี้

-   การปฏิบัติต่อผู้ถือหุ้น และผู้มีส่วนได้ส่วนเสียอย่างเท่าเทียมกัน เป็นธรรมต่อทุกฝ่าย

-   คณะกรรมการมีความมุ่งมั่นในการสร้างมูลค่าเพิ่มแก่กิจการในระยะยาว
    บริหารงานด้วยความรอบคอบและระมัดระวัง
    รับผิดชอบต่อการปฏิบัติหน้าที่ด้วยความสามารถและประสิทธิภาพที่เพียงพอ
    เพื่อให้เกิดประโยชน์สูงสุดต่อผู้ถือหุ้น ดูแลมิให้เกิดปัญหาความขัดแย้งทางผลประโยชน์
    และรับผิดชอบต่อการตัดสินใจและการกระทำของตนเอง

-   การดำเนินงานเป็นไปด้วยความโปร่งใส สามารถตรวจสอบได้
    เปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย

-   การดำเนินธุรกิจโดยคำนึงถึงความเสี่ยงอยู่เสมอโดยมีการควบคุมและบริหารความเสี่ยงที่เหมาะสม

-   บริษัทมีการกำหนดจริยธรรมธุรกิจเพื่อให้กรรมการและพนักงานถือปฏิบัติแล้ว

4.2 สิทธิผู้ถือหุ้น

ในปี 2554 บริษัทฯ มีการประชุมผู้ถือหุ้นทั้งหมด 1 ครั้ง เป็นการประชุมสามัญ
ผู้ถือหุ้น ประจำปี 2554 โดยการประชุมได้จัดที่บริษัทฯ และบริษัทฯ
ได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าก่อนวันประชุม 10 วันทำการ
โดยในแต่ละวาระมีความเห็นของคณะกรรมการประกอบ และมีการบันทึกการประชุมถูกต้องครบถ้วน
เพื่อให้ผู้ถือหุ้นสามารถตรวจสอบได้ ทั้งนี้ในปี 2548 บริษัทฯ
ได้เริ่มดำเนินการเพิ่มทางเลือกให้กับผู้ถือหุ้นโดยให้กรรมการอิสระเป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถเข้าประชุมได้

ในปี 2554 บริษัทฯ มีนโยบายจะปรับปรุงข้อมูลประกอบการประชุมผู้ถือหุ้น
เพื่อให้รายละเอียดมากยิ่งขึ้น เนื่องจากบริษัทฯ
ตระหนักถึงความสำคัญของสิทธิของผู้ถือหุ้นในการเข้าถึงข้อมูลของบริษัทฯ
โดยจะได้เพิ่มรายละเอียดของเรื่องเพื่อพิจารณาเหตุผลความจำเป็น ผลกระทบทั้งด้านบวกและลบใน
แต่ละวาระ

4.3 สิทธิของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้ทุกกลุ่ม โดยมีรายละเอียดดังนี้

-   พนักงาน : บริษัทฯ ได้ปฏิบัติกับพนักงานอย่างเท่าเทียมเป็นธรรม
    และให้ผลตอบแทนที่เหมาะสม

-   คู่ค้า : บริษัทฯ มีการซื้อสินค้าและบริการจากคู่ค้าเป็นไปตามเงื่อนไขทางการค้า
    รวมถึงการปฏิบัติตามสัญญาต่อคู่ค้า

-   เจ้าหนี้ : บริษัทฯ ปฏิบัติตามเงื่อนไขการกู้ยืมเงินตามข้อตกลง

-   ลูกค้า : บริษัทฯ เอาใจใส่และรับผิดชอบต่อลูกค้า ผลิตสินค้าที่มีคุณภาพและมาตรฐาน
    รักษาความลับของลูกค้า และมีหน่วยงานหรือบุคคลที่ทำหน้าที่รับข้อร้องเรียนของลูกค้า
    เพื่อรีบดำเนินการให้แก่ลูกค้าโดยเร็วที่สุด

-   คู่แข่ง : บริษัทฯ ประพฤติตามกรอบกติกาการแข่งขันที่ดี
    รักษาบรรทัดฐานของข้อพึงปฏิบัติในการแข่งขัน หลีกเลี่ยงวิธีการไม่สุจริตเพื่อทำลายคู่แข่ง

-   ชุมชน : มีความรับผิดชอบต่อสภาพแวดล้อมของชุมชนและสังคม ทั้งนี้บริษัทฯ
    จะปฏิบัติตามข้อกำหนดของกฎหมายและกฎระเบียบต่างๆ ที่เกี่ยวข้อง
    เพื่อให้สิทธิของผู้มีส่วนได้เสียเหล่านี้ได้รับการดูแลอย่างดี

4.4 การประชุมผู้ถือหุ้น

ในการประชุมสามัญผู้ถือหุ้นในปี 2554 มีกรรมการเข้าร่วมประชุมทั้งสิ้น 9 ท่าน
ซึ่งรวมถึงประธานกรรมการตรวจสอบ และผู้สอบบัญชีของบริษัทฯ
โดยประธานในที่ประชุมได้เปิดโอกาสให้
ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัทฯ
สอบถามและแสดงความคิดเห็นและข้อเสนอแนะต่างๆ
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมแล้ว

4.5 ภาวะผู้นำและวิสัยทัศน์

- คณะกรรมการบริษัท ได้มีส่วนร่วมในการกำหนด (หรือให้ความเห็นชอบ) วิสัยทัศน์ ภารกิจ
กลยุทธ์ เป้าหมาย แผนธุรกิจ และงบประมาณของบริษัทฯ
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการ และความมั่นคงสูงสุดให้แก่ผู้ถือหุ้น

- คณะกรรมการบริษัท ได้จัดให้บริษัทฯ มีระบบการควบคุมภายใน การตรวจสอบภายใน
และมาตรการบริหารความเสี่ยงที่มีประสิทธิผล รวมทั้งมีการติดตามการดำเนินการในเรื่องดังกล่าว
อย่างสม่ำเสมอในการประชุมคณะกรรมการบริษัท

- คณะกรรมการบริษัท เป็นผู้พิจารณาการกำหนด และแยกบทบาทหน้าที่ และ
ความรับผิดชอบระหว่างคณะกรรมการ และฝ่ายจัดการอย่างชัดเจน รวมทั้งมีการสื่อสารบทบาท
หน้าที่ และความรับผิดชอบดังกล่าวต่อกรรมการ ฝ่ายจัดการ และพนักงานของบริษัทฯ
อย่างสม่ำเสมอ

4.6 ความขัดแย้งทางผลประโยชน์

เพื่อป้องกันความขัดแย้งทางผลประโยชน์
คณะกรรมการบริษัทได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
รวมทั้งกำหนดนโยบายและวิธีการดูแลไม่ให้ผู้บริหารและผู้ที่เกี่ยวข้องนำข้อมูลภายในของบริษัทฯ
ไปใช้เพื่อประโยชน์ส่วนตน ดังนี้

รายการที่อาจมีความขัดแย้งทางผลประโยชน์ :
คณะกรรมการบริษัทได้ทราบถึงรายการที่มีความขัดแย้งทางผลประโยชน์ และรายการที่เกี่ยวโยงกัน
และได้พิจารณาความเหมาะสมอย่างรอบคอบทุกครั้ง
รวมทั้งมีการปฏิบัติตามหลักเกณฑ์ของตลาดหลักทรัพย์ฯ
โดยราคาและเงื่อนไขเสมือนทำรายการกับบุคคลภายนอก

4.7 จริยธรรมธุรกิจ

บริษัทฯ ได้ออกข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ และพนักงาน
เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทฯ
ด้วยความซื่อสัตย์สุจริต และเที่ยงธรรม ทั้งการปฏิบัติต่อบริษัทฯ และ ผู้มีส่วนได้เสียทุกกลุ่ม
สาธารณชน และสังคม อาทิ
การจัดกลุ่มพนักงานออกไปบำเพ็ญประโยชน์ชุมชนสัมพันธ์ในเขตละแวกโรงงาน
การสนับสนุนการแข่งขันกีฬาแบดมินตันปุ้มปุ้ยแชมเปี้ยนชิพเพื่อดึงเยาวชนให้ห่างไกลจากยาเสพติดและอบายมุข
การสนับสนุนกิจกรรมพิธีวิวาห์ใต้สมุทรเพื่อส่งเสริมการท่องเที่ยว สร้างงาน
และสร้างสรรค์ประเพณีวัฒนธรรมที่ดีแก่สังคม ตลอดจนการบำเพ็ญตนของผู้บริหารระดับสูง
โดยเฉพาะประธานกรรมการบริษัท
ได้เป็นวิทยากรบรรยายพิเศษเรื่องกิจกรรมเพื่อสังคมแก่บรรดาองค์กรผู้ประกอบการต่างๆ
ทั่วประเทศ

4.8 การถ่วงดุลของกรรมการที่ไม่เป็นผู้บริหาร

คณะกรรมการบริษัท มีจำนวน 9 ท่าน ประกอบด้วย

- กรรมการที่เป็นผู้บริหาร 3 ท่าน

- กรรมการที่ไม่ได้เป็นผู้บริหาร 3 ท่าน

- กรรมการที่เป็นอิสระ 3 ท่าน คิดเป็นร้อยละ 33

4.9 การรวมหรือแยกตำแหน่ง

ประธานกรรมการไม่เป็นบุคคลเดียวกันกับประธานเจ้าหน้าที่บริหาร
เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ

4.10 การประชุมคณะกรรมการ

คณะกรรมการมีการกำหนดประชุมโดยปกติเป็นประจำ มีการประชุมพิเศษเพิ่มตามความจำเป็น
โดยมีการกำหนดวาระชัดเจน ล่วงหน้า และมีวาระพิจารณาติดตามผลการดำเนินงานเป็นประจำ
ฝ่ายเลขานุการบริษัทได้จัดหนังสือเชิญประชุม พร้อมระเบียบวาระการประชุม
และเอกสารก่อนการประชุมล่วงหน้า 7 วัน
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม

4.11 คณะอนุกรรมการ

บริษัทฯ ยังไม่มีอนุกรรมการกำหนดค่าตอบแทน
แต่มีกระบวนการพิจารณาค่าตอบแทนเบื้องต้นที่เหมาะสม
โดยใช้ข้อมูลค่าตอบแทนของบริษัทในอุตสาหกรรมเดียวกันและมีขนาดใกล้เคียงกัน
รวมทั้งผลประกอบการของบริษัทฯ
ประกอบการพิจารณาซึ่งกำหนดขั้นตอนและกระบวนการในการพิจารณาค่าตอบแทนที่ชัดเจน โปร่งใส
และเป็นธรรมกับทุกฝ่าย ก่อนนำเสนอความเห็นต่อที่ประชุม
ผู้ถือหุ้นเพื่อพิจารณาตัดสินใจขั้นสุดท้าย

4.12 ระบบการควบคุมและการตรวจสอบภายใน

- ระบบการควบคุมและการตรวจสอบภายใน

บริษัทฯ ได้ให้ความสำคัญต่อระบบควบคุมภายในทั้งในระดับบริหาร
และระดับปฏิบัติงานที่มีประสิทธิภาพ
จึงได้กำหนดภาระหน้าที่อำนาจการดำเนินการของผู้ปฏิบัติงานผู้บริหารไว้เป็น
ลายลักษณ์อักษรอย่างชัดเจน มีการควบคุมดูแลการใช้ทรัพย์สินของบริษัทฯ ให้เกิดประโยชน์
และมีการแบ่งแยกหน้าที่ผู้ปฏิบัติงาน ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม
นอกจากนี้ยังมีการควบคุมภายในที่เกี่ยวกับระบบการเงิน โดยบริษัทฯ
ได้จัดให้มีระบบรายงานทางการเงินเสนอผู้บริหารสายงานที่รับผิดชอบ

- การบริหารความเสี่ยง

คณะกรรมการบริษัท ได้ให้ความสำคัญเกี่ยวกับการบริหารความเสี่ยงเป็นอย่างมาก บริษัทฯ
ได้มีการกำหนดและประเมินความเสี่ยงของกิจการ
มีการกำหนดมาตรการป้องกันและจัดการความเสี่ยง
ซึ่งรวมถึงความเสี่ยงที่มีผลต่อการดำเนินงานของบริษัทฯ ตามที่ระบุในแบบ 56-1 มีระบบเตือนภัย
มีการกำกับดูแลการปฏิบัติตามกฎหมายและข้อกำหนดที่เกี่ยวข้อง
และมีการจัดทำรายงานบริหารความเสี่ยง

4.13 รายงานของคณะกรรมการ

คณะกรรมการบริษัท เป็นผู้รับผิดชอบต่องบการเงินของบริษัทฯ
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัท ได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้องครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้คณะกรรมการบริษัท ได้แต่งตั้งคณะกรรมการตรวจสอบ
ซึ่งประกอบด้วยกรรมการอิสระที่ไม่เป็นผู้บริหาร
เป็นผู้ดูแลรับผิดชอบเกี่ยวกับคุณภาพของรายงานทางการเงิน และระบบควบคุมภายใน
และความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการบริษัท มีความเห็นว่าระบบควบคุมภายในของบริษัทฯ โดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทฯ
ณ วันที่ 31 ธันวาคม 2554

4.14 ความสัมพันธ์กับผู้ลงทุน

คณะกรรมการบริษัท ตระหนักดีว่าข้อมูลของบริษัทฯ ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้ส่วนเสียของบริษัทฯ
จึงได้กำชับให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วน
ตรงต่อความเป็นจริง เชื่อถือได้ สม่ำเสมอ และทันเวลา ซึ่งฝ่ายบริหารของบริษัทฯ
ได้ให้ความสำคัญและยึดถือปฏิบัติมาโดยตลอด ในส่วนของงานด้านผู้ลงทุนสัมพันธ์นั้น บริษัทฯ
ยังไม่จัดตั้งหน่วยงานขึ้นเฉพาะ แต่ได้มอบหมายให้ผู้อำนวยการฝ่ายบริหารทั่วไป
ทำหน้าที่ติดต่อสื่อสารกับผู้ลงทุนสถาบัน ผู้ถือหุ้น รวมทั้งนักวิเคราะห์และภาครัฐที่เกี่ยวข้อง
เนื่องจากกิจกรรมในเรื่องดังกล่าวยังไม่มากนัก ซึ่งผู้ลงทุนสามารถติดต่อขอทราบข้อมูลบริษัทฯ
ได้ที่โทรศัพท์0-2863-3288 หรือที่ website www.smilingfish.com

4.15 อื่นๆ

- ไม่มี -

(5) การดูแลเรื่องการใช้ข้อมูลภายใน

บริษัทฯ มีนโยบายและวิธีการดูแลผู้บริหารในการนำข้อมูลภายในของบริษัทฯ
ไปใช้เพื่อประโยชน์ส่วนตัว รวมทั้งเพื่อการซื้อขายหลักทรัพย์โดยเฉพาะในช่วง 1
เดือนก่อนที่งบการเงินเผยแพร่
ต่อสาธารณชน โดยกำหนดให้ผู้บริหารรายงานการซื้อขายหลักทรัพย์ต่อบริษัทฯ และตลาดหลักทรัพย์
แห่งประเทศไทย และหากบริษัทฯ ตรวจสอบพบว่ามีการนำข้อมูลภายในไปใช้เพื่อประโยชน์ส่วนตัว
บริษัทฯ
จะดำเนินการลงโทษตามกระบวนการต่อไป

  (6) บุคลากร:

จำนวนพนักงานทั้งหมดและจำนวนพนักงานในแต่ละสายงานหลักของบริษัทฯ มีดังนี้คือ

1. ฝ่ายบริหาร 23 คน

2. ฝ่ายการเงิน 7 คน

3. ฝ่ายจัดซื้อ 5 คน

4. ฝ่ายบัญชี 28 คน

5. ฝ่ายธุรการ 105 คน

6. ฝ่ายขาย 51 คน

7. ฝ่ายการตลาด 8 คน

8. ฝ่ายต่างประเทศ 6 คน

9. ฝ่ายเทคโนโลยีสารสนเทศ 5 คน

10. ฝ่ายควบคุมคุณภาพ 22 คน

11. ฝ่ายวิจัยและพัฒนา 4 คน

12. ฝ่ายผลิต 627 คน

13. ฝ่ายคลังสินค้า 112 คน

14. ส่วนโรงงาน 93 คน

รวมทั้งสิ้น 1,096 คน